**Seletuskiri eelnõule**

**„**Sillamäe Linnavolikogu 27. juuni 2017.a määruse nr 79

„Sillamäe Raamatukogu põhimäärus “ muutmine“ juurde

Käesoleva määruse eelnõuga soovitakse Sillamäe Raamatukogu põhimäärus viia kooskõlla „Rahvaraamatukogu seaduse“ § 16, mille kohaselt kehtestab raamatukogu kasutamise eeskirja kohaliku omavalitsuse volikogu.

Praegu kehtivas Sillamäe Raamatukogu põhimääruses on sõnastatud § 4 lõige 3 järgmiselt: „Raamatukogu teeninduse korraldus ning lugejate õigused ja kohustused määratakse kindlaks linnavalitsuse kinnitatud raamatukogu kasutamise eeskirjas“.

Vastavalt Rahvaraamatukogu seadusele palutakse Sillamäe Raamatukogu põhimääruse § 4 lõige 3 sõnastada järgmiselt:

„Raamatukogu teeninduse korraldus, lugejate õigused ja kohustused kehtestatakse kohaliku omavalitsuse volikogu kinnitatud raamatukogu kasutamise eeskirjas, mis tehakse teatavaks igale lugejale.“.

Anneli Rants

haridus- ja kultuuriosakonna juhataja